Serkos

**Serkos** er en medisin utviklet av blodtemmere, og brukes innenfor medisinen. Serkos ble skapt under rødfarge-epidemien, med det formål å helbrede innbyggerne i Avalon – og forhindre mennesker å bli smittet av den. Det var et innfall fra helseminister Serkos: hun ønsket ikke at Avalon skulle gå til grunne på grunn av dr. Lookreds – en forsker hyret av Imperiet – lille forseelse.

En blodtemmer hadde et immunforsvar som ga dem 0,01% sjanse for å bli smittet av rødfargen, og derfor var mange slike temmere ønsket for å helbrede syke. En blodtemmer kunne allikevel ikke rekke overalt, og kunne dessverre ikke hjelpe alle de møtte. En blodtemmer kan en bruke evnene sine til å angripe bakteriene ved hjelp av blodcellene. Bivirkningene av dette kan være dårlig blod – og dermed må en gå gjennom en to ukers prossess hvor blodet langsomt byttes ut med nytt.

I løpet av Imperiets 43. år, utvikler blodtemmerne vennligsinnede bakterier som de injiserer i en sprøyte. Sprøytene sendes til alle byene i Avalon; dette er et trekk for å unngå at blodtemmere må reise langt og rekker færre. Den nye metoden skal hjelpe flere av Avalons innbyggere. Rødfargens ofre synker. I enden av året har sykdommen forsvunnet.

Sprøytenes innhold består av en 20 centiliter blanding: 15 centiliter av Serkos-bakterien og 5 centiliter med en blodtemmers blod. Blandingen hadde disse blandingsforholdene av denne grunnen: 'bakterien skal angripe pestcellene, men vil trenge friskt blod for å masseproduseres av seg selv. En blodtemmer produserer utallige nye blodceller, så bakterine vil bruke det nye, friske blodet til å angripe pestcellene. Blodcellene selv, klarer å erstatte det gamle blodet og reproduserer seg selv i store mengder.'

For at en pasient skulle bli helt frisk, ble alle lokale leger påtvunget til å utføre årelating i minimum to uker på dem. Bakgrunnen for årelatingen var enkel: det pestbefengte blodet måtte erstattes av det nye, og derfor måtte det gamle ut i kontrollerte mengder. Blodtemmerens blod skaper flere nye, friske blodceller – og Serkos-bakterien hjelper til å stoppe flere eller ulmende angrep av rødfargen.

Kort forklart punktvis:

1. Serkos-bakterien dreper og overtar de pestbefengte cellene
2. Serkos-bakterien trenger friskt blod for å reprodusere seg selv
3. Blodtemmernes blod – som kommer i sprøyten – vil bryte ned gamle blodceller
4. Blodtemmernes blodceller reproduserer seg i større mengder
5. For å unngå at blodcellene tilpasser seg de dårlige, må de gamle tappes ut ved hjelp av årelating
6. For å være sikker på at blodet er fullstendig erstattet, bør årelatingen skje under kontrollerte omgivelser i to uker – og utført av en lege.

I dag blir sprøyter med Serkos-serumet oppbevart i en frysekjeller under London Medical School. Myndighetene ønsker å ha disse medisinene i tilfelle et nytt eller lignende tilfelle av av rødfarge skal forekommer i fremtiden.

## ***Trivia***

1. Serkos er sammensatt av to navn: *Serkan* og *Osane.*
	* *Serkan* er tyrkisk for *leder, høvding*. Dette er satt sammen av *ser* (toppen, leder) og *kan* (blod)
	* *Osane* er baskisk for *kur*
	* Serkos kan løst oversettes til blodkur
2. Ulikt en vanlig blodcelle, vil en blodtemmers vite når den skal stoppe å masseprodusere og forholde seg til vanlig reproduksjon. Hvis en blodtemmer skader seg selv for å bruke blodet sitt, vil cellene raskt skape flere nye.